1 ಕೋಟಿ ಡ್ರಾ ಮಾಡಿದ್ರೆ 2 ಲಕ್ಷ ಕಟ್ಟಿ

ನವದೆಹಲಿ: ಡಿಜಿಟಲ್ ವ್ಯವಹಾರವನ್ನು ಪ್ರೋತ್ಸಾಹಿಸುವ ನಿಟ್ಟಿನಲ್ಲಿ ಬ್ಯಾಕಿನಿಂದ ವರ್ಷಕ್ಕೆ 1 ಕೋಟಿ ರೂ.ಗೂ ಅಧಿಕ ಹಣವನ್ನು ಡ್ರಾ ಮಾಡಿದರೆ ಶೇ.2 (2 ಲಕ್ಷ ರೂ.) ಟಿಡಿಎಸ್ ಗೆ ಪಾವತಿಸಬೇಕು ಎನ್ನುವ ಪ್ರಸ್ತಾಪವನ್ನು ನಿರ್ಮಲಾ ಸೀತಾರಾಮನ್ ಮಂಡಿಸಿದ್ದಾರೆ.

ಇಲ್ಲಿಯವರೆಗೆ ನಗದು ಹಣವನ್ನು ಬ್ಯಾಕಿನಿಂದ ಡ್ರಾ ಮಾಡಿದರೆ ಯಾವುದೇ ಟಿಡಿಎಸ್ ಇರುತ್ತಿರಲಿಲ್ಲ. ಈ ಬಾರಿಯ ಬಜೆಟ್‍ನಲ್ಲಿ ಈ ಪ್ರಸ್ತಾಪ ಇರಲಿದೆ ಎನ್ನುವ ನಿರೀಕ್ಷೆ ಮೊದಲೇ ಮಾಡಲಾಗಿತ್ತು.

ಮುಖ್ಯಾಂಶಗಳು:
* 2013-14ರಲ್ಲಿ 6.38 ಲಕ್ಷ ಕೋಟಿ ರೂ. ನೇರ ತೆರಿಗೆ ಸಂಗ್ರಹಣೆ ಆಗಿತ್ತು. 2018-19ರಲ್ಲಿ 11.37 ಲಕ್ಷ ಕೋಟಿ ರೂ. ನೇರ ತೆರಿಗೆ ಸಂಗ್ರಹವಾಗಿದೆ. ನೇರ ತೆರಿಗೆ ಸಂಗ್ರಹಣೆಯಲ್ಲಿ ಶೇ.78ರಷ್ಟು ಏರಿಕೆ ಕಂಡಿದೆ.

* 250 ಕೋಟಿ ರೂ. ವ್ಯವಹಾರ(turn over)ವನ್ನು ಹೊಂದಿರುವ ಕಾರ್ಪೋರೇಟರ್ ಕಂಪನಿಗಳ ಮೇಲಿನ ಶೇ.25ರಷ್ಟಿದ್ದು, ಯಾವುದೇ ಬದಲಾವಣೆಗಳಿಲ್ಲ. 400 ಕೋಟಿ ರೂ. ವ್ಯವಹಾರವನ್ನು ಹೊಂದಿರುವ ಕಂಪನಿಗಳು ಸಹ ಶೇ.25 ತೆರಿಗೆ ವ್ಯಾಪ್ತಿಗೆ ಒಳಪಡುತ್ತವೆ. ಅಂದ್ರೆ ಶೇ.99.3ರಷ್ಟು ಕಂಪನಿಗಳು ಶೇ.25 ಕಾರ್ಪೋರೇಟ್ ಟ್ಯಾಕ್ಸ್ ವ್ಯಾಪ್ತಿಯಲ್ಲಿ ಒಳಪಡಲಿವೆ. ಕೇವಲ ಶೇ.0.7 ಕಂಪನಿಗಳು ಮಾತ್ರ ಶೇ.25ರ ಟ್ಯಾಕ್ಸ್ ವ್ಯಾಪ್ತಿಯಿಂದ ಹೊರ ಬರಲಿವೆ.

* ಇಲೆಕ್ಟ್ರಿಕ್ ವಾಹನಗಳನ್ನು ಖರೀದಿಸಲು ಸಾಲದ ಪಡೆದ ವ್ಯಕ್ತಿಗೆ ವಿನಾಯ್ತಿ ಸಿಗಲಿದೆ. ಸಾಲ ಮರುಪಾವತಿಸುವ ಮೊತ್ತದಲ್ಲಿನ 1.5 ಲಕ್ಷ ರೂ.ಗೆ ತೆರಿಗೆ ವಿನಾಯ್ತಿ ಲಭ್ಯವಾಗಲಿದೆ.
* ಸ್ಟಾರ್ಟ್ ಅಪ್ ಅಥವಾ ಈ ಯೋಜನೆ ಮೂಲಕ ಆರಂಭವಾದ ನಿಧಿಗೆ ತೆರಿಗೆ ವಿನಾಯ್ತಿ.

* 45 ಲಕ್ಷ ರೂ.ವರೆಗಿನ ಗೃಹಸಾಲ ಪಡೆಯುವ ತೆರಿಗೆದಾರನಿಗೆ 3.5 ಲಕ್ಷ ರೂ.ವರೆಗೆ ತೆರಿಗೆ ವಿನಾಯ್ತಿ. ಈ ಮೊದಲು 2 ಲಕ್ಷದವರೆಗೆ ಮಾತ್ರ ವಿನಾಯ್ತಿಯನ್ನು ನೀಡಲಾಗಿತ್ತು.
* ಕಲೆಕ್ಷನ್ ಪೇಮೆಂಟ್ ಸೌಲಭ್ಯದ ಮೇಲಿನ ಮರ್ಚಂಟ್ ಡಿಸ್ಕೌಂಟ್ ರೇಟ್ ಕಡಿತಗೊಳಿಸಲಾಗಿದೆ.

Finance Minister Nirmala Sitharaman: To discourage the practice of making business payments in cash I propose to levy TDS of 2% on cash withdrawal exceeding Rs 1 crore in a year from a bank account pic.twitter.com/Lim0d8cZDK

— ANI (@ANI) July 5, 2019

* 120 ಕೋಟಿ ಜನರು ಆಧಾರ ಕಾಡ್ ಹೊಂದಿದ್ದಾರೆ. ಯಾರ ಬಳಿ ಪಾನ್ ಕಾರ್ಡ್ ಇಲ್ಲವೋ ಅವರೆಲ್ಲರೂ ಆಧಾರ್ ಮೂಲಕ ಟ್ಯಾಕ್ಸ್ ರಿಟರ್ನ್ ಗೆ ಅರ್ಜಿ ಸಲ್ಲಿಸಬಹುದು.
* ನಗದು ವ್ಯವಹಾರ ಕಡಿಮೆಗೊಳಿಸು ಉದ್ದೇಶದಿಂದ ಹೊಸ ನಿಯಮವನ್ನು ಜಾರಿಗೆ ತರಲಾಗಿದೆ. ಒಂದು ವರ್ಷದಲ್ಲಿ ಓರ್ವ 1 ಕೋಟಿ ರೂ.ಗೂ ಅಧಿಕ ಹಣ ಡ್ರಾ ಮಾಡಿದ್ರೆ ಶೇ.2 (2 ಲಕ್ಷ ರೂ.) ಟಿಡಿಎಸ್ ಗೆ ಪಾವತಿಸಬೇಕು.
* 2 ಕೋಟಿಯಿಂದ 5 ಕೋಟಿವರೆಗೆ ಆದಾಯ ವ್ಯಾಪ್ತಿಗೆ ಬರುವವರು ಶೇ.3ರಷ್ಟು ಉಪತೆರಿಗೆ(ಸರ್ ಚಾರ್ಜ್) ಮತ್ತು 5 ಕೋಟಿಗೂ ಮೇಲ್ಪಟ್ಟವರಿಗೆ ಶೇ.7 ರಷ್ಟು ಸರ್‍ಚಾರ್ಜ್ ಹೆಚ್ಚಿಸಲಾಗಿದೆ.

FM Sitharaman: As I stated earlier, we have taken a slew of measures to ease burden on small and medium earners. Those having annual income up to Rs 5 lakhs are not required to pay any income tax. We are thankful to tax payers who play an important role in nation building https://t.co/WS110TUDm4

— ANI (@ANI) July 5, 2019